Publication: Magyar Közlöny
Issue: MK-2011-34 (Year: 2011, Number: 34)
Era: contemporary
Section: 30/1997. (IV. 29.) AB határozat, ABH 1997, 130, 138–140.] Az Alkotmánybíróság számos határozatában rámutatott arra,
Paragraph Index: 2068

2. Az Ör. a bevezetõben meghatározottak szerint a közegészségügyi, állategészségügyi, építésügyi rendelkezések figyelembevételével állapította meg a belterületi állattartás szabályait, többek között az állattartó épületek elhelyezésekor betartandó védõtávolságokat, valamint a tartható állatok számát. Az Ör. 2. § (3) bekezdése alapján a község belterületén – a rendelkezés 2007. április 15-i hatálybalépésétõl – ingatlanonként az 1. számú mellékletben meghatározott állatfajtákat, az ott meghatározott számban lehet tartani, amely a nagyállatok esetében 4 darabot jelent. A korábbi állattartókat kötelezte a rendelet arra, hogy állattartásukat – különös tekintettel az ingatlanonként tartható állatok számára és fajtájára, valamint a védõtávolságokra – a rendelet elõírásaihoz igazítsák. Erre nagyállatok tartása esetén hat hónap határidõt adott, de ennek lejártát követõen a tartható állatok számát esetükben 8 darabban határozta meg. Az Alkotmánybíróság úgy ítélte meg, hogy az indítvánnyal támadott rendelkezés vonatkozásában a szabályozás lényegi eleme tekintetében egy csoportba tartozónak a belterületi ingatlanon „nagyállatot” tartók tekinthetõk. A képviselõ-testület a belterületi ingatlanokon „nagyállatot” tartók homogén csoportján belül a rendelet megalkotását megelõzõen már állatot tartók számára – az új elõírásokhoz igazításra adott hathónapos határidõt követõen – a jövõre nézve nagyobb számú (8 darab) nagyállat tartását tette lehetõvé. E rendelkezéssel a képviselõ-testület különbséget tett az állattartók között, eltérõ szempontokat érvényesített, velük szemben nem azonos módon szabályozott. Az Alkotmánybíróság álláspontja szerint ennek az eltérõ szabályozásnak, megkülönböztetésnek a régi állattartók részére biztosított átmeneti idõ leteltét követõen – különös tekintettel a közegészségügyi szempontokra figyelemmel alkotott rendelkezésekre – kellõ súlyú, alkotmányossan elfogadható, ésszerû indoka nincs, ezért az diszkriminatív. Az Alkotmánybíróság megállapította, hogy az Ör. 10. § (3) bekezdésének „azzal, hogy õk legfeljebb 8 darab nagyállatot tarthatnak” szövegrésze, valamint az 1. számú mellékletnek a „csak 2007. 01. 01-jén meglévõ állattartás esetén legfeljebb 8 darab” szövegrésze az Alkotmány 70/A. § (1) bekezdése rendelkezésbe ütközik, ezért azokat 2011. május 1. napjával megsemmisítette. A megsemmisítés idõpontjának meghatározásával az Alkotmánybíróság lehetõvé kívánta tenni, hogy a képviselõ-testület megfelelõ új átmeneti rendelkezéseket állapítson meg az érintett állattartók számára. alapul. Budapest, 2011. március 28. Dr. Holló András s. k., Dr. Kiss László s. k., alkotmánybíró alkotmánybíró Dr. Kovács Péter s. k., elõadó alkotmánybíró Alkotmánybírósági ügyszám: 519/B/2008.

Source: https://magyarkozlony.hu/hivatalos-lapok/5e0dfbb3b50a74b16408d0723a965bf6c5ff0a51/dokumentumok/1cb70cd94029dc4ec5d600dc4a76f0260cef66c7/letoltes